NaiveNeuron/SloPal huggingface dataset:
Beluský, Martin, poslanec NR SR (2022-05-05):
Ďakujem za slovo. Pani poslankyňa Cigániková, aj vo vašom prejave sme mali možnosť vidieť zase selektivitu, pretože vy ste si vybrali prípady tých znásilnených žien, možno naozaj treba rozprávať, sú to dôležité veci. Ale vy zase zabúdate vo svojom prejave na ženy, ale teraz nielen Ukrajinky, ale veď aj iné ženy, veď toto neni o Ukrajinkách, to je celkovo o cudzinkách. Zabudli ste na tie ženy, ktoré, ktoré jednoducho nie sú, nie sú, neboli znásilnené a prišli na Slovensko si proste vykonať z nejakého dôvodu potrat a o tomto tento návrh zákona je. A, pani poslankyňa, vy dobre viete, že my sme nikdy nespochybňovali tie výnimky, ktoré sú aj v súčasnosti v našej legislatíve. Teda prípady, kedy je ohrozený život matky, v prípade keď je dokázateľne poškodený ten plod alebo prípadoch, kedy je to tehotenstvo výsledkom trestného činu, teda, buď znásilnenie, alebo incest napríklad. A veď môže kľudne navrhnúť rozšírenie tohto návrhu zákona o tieto výnimky. Ale my sme tento zákon dávali aj minulý rok, kedy žiadna vojna nebola. Čiže vy to teraz sťahujete na tú Ukrajinu. Áno, ja sa priznám, je to, samozrejme, reakcia na tie letáky od pani poslankyne, teda bývalej pani poslankyne Petríkovej, ale, ale nie je to len o Ukrajinkách. My jednoducho nechceme, aby Slovensko bola krajina, kam sa chodia vraždiť deti. To je všetko.
Pellegrini, Peter, predseda NR SR (2015-11-12):
Prezentujme sa a hlasujme o tom, že prerokujeme tento návrh v treťom čítaní ihneď. (Hlasovanie.) Prítomných 132 poslancov, za hlasovalo 84, proti boli 8, zdržalo sa 40 poslancov. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy, vyhlasujem ju za skončenú.
Blaha, Ľuboš, podpredseda NR SR (2024-05-02):
Pani poslankyňa Mária Kolíková.
Glváč, Martin, podpredseda NR SR (2018-06-21):
Ďakujem. Nech sa páči, doplňujúca otázka, pán poslanec.
Hrušovský, Pavol, podpredseda NR SR (2011-03-29):
Hlasujeme, páni poslanci, o návrhu. (Hlasovanie.) 147 prítomných, 140 za návrh, 5 sa zdržalo, 2 nehlasovali. Návrh sme schválili. Pani poslankyne, páni poslanci, teraz pristúpime k hlasovaniu o návrhu Vyhlásenia Národnej rady Slovenskej republiky k aktom násilia a prenasledovania príslušníkov kresťanských komunít na viacerých miestach vo svete , ktorý máte ako tlač 241. Prosím, prezentujme sa a hlasujme o návrhu uznesenia. (Hlasovanie.) 139 prítomných, 135 za návrh, 2 sa zdržali, 2 nehlasovali. Národná rada Slovenskej republiky návrh vyhlásenia schválila. Teraz pristúpime k hlasovaniu o návrhu Zahraničného výboru Národnej rady Slovenskej republiky na prijatie Vyhlásenia Národnej rady Slovenskej republiky k politickej situácii v Bielorusku , ktorý máte ako tlač 301. Prosím, páni poslanci, prezentujme sa a hlasujme o návrhu vyhlásenia. (Hlasovanie.) 125 prítomných, 105 za návrh, 11 sa zdržalo, 9 nehlasovali. Národná rada Slovenskej republiky návrh vyhlásenia schválila. Teraz poprosím pána poslanca Janiša, aby z poverenia výboru pre hospodárstvo, výstavbu a dopravu Národnej rade predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon 309/2009 o podpore obnoviteľných zdrojov energie a vysoko účinnej kombinovanej výroby a tak ďalej, ktorý prerokovávame ako tlač 214. Pán poslanec Janiš ako spoločný spravodajca. Zapnite pána poslanca Janiša. (Hlasovanie o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov , tlač 214.)
P. Hrušovský, predseda NR SR: (2004-10-20):
(Hlasovanie.)  139 prítomných, 129 za, 1 proti, 8 sa zdržalo, 1 nehlasoval. Návrh zákona sme schválili do druhého čítania . Prosím ďalší návrh.
Figeľ, Ján, podpredseda NR SR (2014-11-25):
Tým sme vyčerpali všetky príspevky na základe písomnej prihlášky. Teraz sa pýtam, či sa niekto hlási do rozpravy ústne. Je tomu tak, Jozef Mikloško, Ľudovít Kaník. Končím možnosť ďalšieho prihlasovania. Prvý do ústnej časti rozpravy, Jozef Mikloško.
Danko, Andrej, predseda NR SR (2016-09-14):
Poprosím vás ešte raz, ako predsedajúci hovorím opakovane, že to nie je procedurálny návrh, a keby ste stopäťdesiati žiadali pri niektorých vystúpeniach niektorých poslancov vzájomné ospravedlnenia, tak neviem, ako by ten priebeh schôdze Národnej rady vyzeral. Takže trvám na tom, že to nie je procedurálny návrh, a neviem o ňom dať hlasovať. Poprosím, pán poslanec Milan Krajniak.
M. Hort, podpredseda NR SR: (2008-05-14):
Teraz otváram priestor na prihlásenie sa do rozpravy ústne. Pýtam sa, kto sa chce k tejto problematike prihlásiť ústne. Pán poslanec Peter Pelegrini ako jediný. Končím možnosť prihlásiť sa do rozpravy k tomuto návrhu zákona ústne. A slovo má pán poslanec Pelegrini. Nech sa páči.
Pellegrini, Peter, predseda NR SR (2023-12-18):
Pán poslanec Valášek.
Hraško, Igor, poslanec NR SR (2014-06-11):
Ďakujem pekne, pán predseda. Nakoľko včera v rozprave sme zistili teda, že vláda pripravuje zákon podobného znenia, ktorý som predkladal včera ja, tak sťahujem svoj návrh zákona z rokovania Národnej rady. Jedná sa o zákon o VÚC, hneď vám to poviem, tlač 973.
Mikulec, Roman, minister vnútra SR (2020-04-02):
Ďakujem, pán predseda. Vážený pán predseda, vážené dámy poslankyne, vážení páni poslanci, návrh zákona o niektorých opatreniach v pôsobnosti Ministerstva vnútra Slovenskej republiky v súvislosti s ochorením COVID-19 sa predkladá v nadväznosti na vyhlásenie mimoriadnej situácie a vyhlásenia núdzového stavu vládou Slovenskej republiky. V súvislosti s touto krízovou situáciou je žiaduce upraviť niektoré zákony v pôsobnosti ministerstva vnútra tak, aby sa pri ich aplikácii v čo najväčšej miere znížilo riziko ohrozenia verejného zdravia a zároveň aby boli čo najmenej dotknuté práva občanov pri možnom obmedzenom režime niektorých orgánov verejnej moci. Predložený návrh je súhrnom priamych noviel niektorých zákonov v pôsobnosti ministerstva vnútra. V týchto zákonoch sa navrhuje v oblasti územnej samosprávy umožniť počas krízovej situácie alternatívne spôsoby rokovania obecného, resp. mestského zastupiteľstva a zastupiteľstva samosprávneho kraja a prerušiť plynutie niektorých lehôt. V oblasti živnostenského podnikania sa navrhuje skrátiť minimálnu lehotu na pozastavenie živnosti. Návrh zákona tiež predlžuje platnosť niektorých dokladov vydávaných v pôsobnosti ministerstva vnútra. Odkladá sa plnenie niektorých povinností na úseku evidencie vozidiel a plynutie niektorých lehôt súvisiacich s výkonom štátnej správy v pôsobnosti ministerstva vnútra. Navrhovaným zákonom sa upravuje tiež zákon o pobyte cudzincov tak, aby cudzinci, ktorí nemôžu z dôvodu krízovej situácie vycestovať a uplynie im pobyt na území Slovenskej republiky, boli chránení pred dôsledkami, ktoré by inak neoprávnený pobyt vyvolal. Vážený pán predseda, vážené dámy poslankyne, vážení páni poslanci, vzhľadom na vyššie uvedené si vás dovoľujem požiadať o podporu predloženého návrhu. Ďakujem pekne.
P. Hrušovský, predseda NR SR: (2005-06-21):
(Hlasovanie.) 132 prítomných, 74 za, 4 proti, 52 sa zdržalo, 2 nehlasovali. Návrh sme schválili. Prosím ďalší návrh. L. Ladányi, poslanec: Áno. Pán predseda, dajte, prosím, ďalej hlasovať o pozmeňujúcom návrhu pána poslanca Mitríka. (Ruch v sále.)
Žitňanská, Jana, poslankyňa NR SR (2022-10-04):
Dobre. Ďakujem veľmi pekne. Teraz budeme hlasovať o ďalšom pozmeňujúcom návrhu a tentokrát je to od pani poslankyni Evy Hudecovej. Posunutie lehoty, hej, pre tých, ktorí netušíte.
Dej, Dávid, poslanec NR SR (2024-01-23):
Ďakujem pekne za slovo. Kolegyňa Mesterová, ďakujem veľmi pekne za tvoj úprimný prejav a si sa teda pýtala, že akú krajinu tu budeme mať. Myslím, že to bol pán poslanec Hlina, ktorý spomínal, že sa to priblíži k 90. rokom. No, ja som 90. roky nezažil, ale všetko, čo o nich viem, je, že by sme mali robiť všetko preto, aby sme ich nezažili opäť a teda aby sme ich tu nemali naspäť. Ale ja mám pocit, že vládna koalícia sa snaží, aby sme sa do tých 90. rokov vrátili. Mňa zaráža hlavne to, že ak sa aj teda nesnaží vládna koalícia priblížiť tomu, aby sme mali lepšiu budúcnosť, tak nás naspäť vracajú do minulosti. A rovnako tak si pamätám aj vystúpenie koaličného poslanca, ktorý na teba reagoval vo svojom poslednom prejave, že on tu teda vybudoval štát, že kde si bola. No tak ako je to milé, že budoval štát, len teraz by ho nemusel likvidovať. A ešte tak na záver. My sme tu vládu pri iných teda zákonoch vyzývali, aby teda či už to boli dôchodky, alebo konsolidácia, alebo podobne, že aby tie, aby tá pomoc bola adresná, no tak v tomto zákone tá pomoc je adresná, keďže to má pomôcť konkrétnym pár ľuďom, len teda prosím, aby tá adresná pomoc bola pri tých zákonoch, ktorá naozaj pomôže ľuďom, ktorí tú pomoc naozaj potrebujú. A nemyslím si, že toto je to, čo tu teraz my musíme v skrátenom legislatívnom konaní riešiť, že toto je to, čo naozaj najviac trápi našu spoločnosť. A vidíme to aj na tých námestiach, ako sa ľudia k tomu stavajú, aký majú na to názor. A súhlasím, takisto si vo svojom prejave povedala, že nestačí diskusia len teda medzi opozičnými poslancami. Ja si myslím, že dokonca nestačí ani diskusia s koaličnými poslancami, veď o tom máme medzirezortné pripomienkové konanie, aby sa k tomu vyjadrili aj odborníci a odborníčky, ktorí rozumejú tomu, čo tento Trestný zákon obsahuje a kde sú jeho negatíva, kde sú, naopak, možno jeho pozitíva. Toto ja by som si rád vypočul napríklad takú analýzu toho, ktorú aj pán Pellegrini sľuboval, že si dá spraviť. Tak ja neviem, doteraz sme ju nevideli, tak ak taká je, tak by sme boli radi, keby aspoň, keď aj nám ju neukázal, aspoň aby nám tie najdôležitejšie veci z nej odcitoval. Ďakujem veľmi pekne.
Muňko, Dušan, poslanec NR SR (2019-11-26):
Procedurálny návrh, aby... (Prerušenie vystúpenia časomerom.)
P. Hrušovský, predseda NR SR: (2003-05-21):
(Hlasovanie.) 134 prítomných, 43 za návrh, 70 proti, 20 sa zdržalo, 1 nehlasoval. Návrh sme neschválili.
Žiga, Peter, podpredseda NR SR (2023-12-14):
Pán poslanec Hellebrandt.
Laššáková, Jana, podpredsedníčka NR SR (2014-09-18):
Na vystúpenie pána poslanca s faktickou poznámkou pán poslanec Číž. Končím možnosť prihlásiť sa s faktickými poznámkami. Nech sa páči, pán poslanec.
Baránik, Alojz, poslanec NR SR (2021-05-13):
Ďakujem pekne. Hneď z kraja zoberiem pána Kuffu. Pán Kuffa, zle ste pochopili, čo som hovoril, a to myslím si, že určite nie prvýkrát, že ste zle niečo pochopili. Realita je taká, že ja nezľahčujem spánkovú depriváciu. Ubezpečujem vás, že nie z vlastnej skúsenosti, ale zo skúseností môjho vlastného otca viem veľmi dobre, čo je to týranie spánkovou depriváciou. Takže nechajte si tieto poznámky pre seba. Pani kolegyňa Hatráková, ja som chcel len povedať to, že ak hovoríme tu o podmienkach vo výkone väzby, tento návrh zákon ich nerieši, a preto považujem za zavádzanie, keď tu hovoríme o spánkovej deprivácii a takýchto veciach, ktoré, samozrejme, vzbudzujú odpor u každého slušného človeka. A ak existujú pochybnosti, tak, prosím, láskavo sa obráťte na vami všetkými takmer zvoleného generálneho prokurátora, nech to rieši. To je jeho zodpovednosť, jeho zodpovednosť. Takže spytujte si svedomie, ktorí ste ho zvolili. Pokiaľ ide o zbavenie mlčanlivosti. Pán kolega, toto je ústavné právo. Každý má právo vypovedať čokoľvek na svoju obranu, nekrúťte mi rukou. Ja neviem, že aký máte dôvod na toto vaše tvrdenie, ale je to nonsens. Zákon nemôže stanoviť to, čo je v rozpore s ústavou a prečítajte si tú ústavu. Je to tam napísané a okrem toho, samozrejme, je to v medzinárodných dokumentoch, ktorými sme viazaný viac ako zákonmi. Takže ja naozaj si myslím, že všetci dúfam, že uznáte, že ja nie som proti tomu, aby sa zlepšili podmienky... (Prerušenie vystúpenia časomerom.)
Kalivoda, Peter, poslanec NR SR (2024-06-13):
Ďakujem pekne, pán predseda. Pani kolegyňa, nemám taký časový rozsah, aby som zareagoval na celé vaše vystúpenie, ale aspoň na tú časť, kde ste spomínali a kde ste tak kriticky hodnotili tú možnosť participácie silnejších samospráv práve na týchto krajinných plánoch, a ja si zas naopak myslím, že to je veľmi dobré. Možno vám to je také, také zvláštne, lebo vy pôsobíte najmä teda v Bratislave, v okolí hlavného mesta, to neberte nič v zlom, čo sa týka tých štruktúr v rámci Slovenska, tak tam teda vám ja môžem povedať z našich skúseností, od našich starostov, od našich štruktúr, že práve toto tie obce chcú a tie mestá sa chcú k tomu vyjadrovať. Veď sa to bude týkať v prvom rade ich, ich území, ich, ich okolia, to znamená, že ja toto považujem práve naopak za pozitívum toho zákona a myslím si, že aj kvôli tomuto by ste ho mohli podporiť, ale aj kvôli iným veciam, ktoré tam sú. Ďakujem pekne.
Z. Kramplová, ministerka pôdohospodárstva SR: (2008-03-27):
To, že v správnom konaní, pokiaľ ide o usporiadanie pozemkového vlastníctva ROEP-ov, vystupujú dva orgány, a to ministerstvo pôdohospodárstva a úrad geodézie a katastra, to je tiež, myslím si, že jasné, a preto treba vedieť to, že na samom začiatku bola to kompetencia úradu geodézie a katastra s tým, že veľký počet katastrálnych území sa zdal nezvládnuteľný pre jeden úrad. Vstúpilo do toho ministerstvo pôdohospodárstva. V súčasnosti je stav taký, že úrad geodézie spravuje 2 348 katastrálnych území, ministerstvo pôdohospodárstva 1 195. K 31. decembru 2007 bola úloha skončená zápisom registrov obnovenej evidencie pozemkov do katastra nehnuteľností v 1 201 katastrálnych územiach v pôsobnosti úradu geodézie a katastra a v 1 061 katastrálnych územiach v pôsobnosti ministerstva pôdohospodárstva. K tomuto termínu sú rozpracované registre v 539 katastrálnych územiach, z toho v pôsobnosti úradu geodézie 416 a u nás, v pôsobnosti ministerstva pôdohospodárstva nám už zostáva len 123. Ja vám dávam prísľub, že tak ako máme rozpracované veci, ktoré sa dotýkajú ministerstva pôdohospodárstva, podľa poslednej informácie by sme mali ukončiť naše pôsobenie pri realizácii ROEP-ov do konca roka 2008. Podľa uznesenia vlády, ktoré som citovala, ktoré bolo prijaté v roku 2005, celý proces by mal ukončený do roku 2010. To, že my riešime veľmi intenzívne túto otázku, vidieť aj v tom, že skutočne predstihujeme toto uznesenie a naozaj to, čo bolo pridelené, tie katastrálne územia, ktoré boli pridelené ministerstvu pôdohospodárstva, skončíme, predpokladám, o dva roky skôr. Ostatné katastrálne územia, ktoré patria do pôsobnosti úradu geodézie a katastra, sú v kompetencii úradu geodézie a katastra a verím, že finančné prostriedky, ktoré sú vynaložené a priamo určené uznesením vlády na dokončenie ROEP-ov, budú riešené tak, že ROEP-y aj v rámci úradu geodézie a katastra budú vysporiadané nielen v danom termíne, ale verím, že aj skôr. Ďakujem, skončila som.
B. Bugár, podpredseda NR SR: (2003-12-03):
(Hlasovanie.) Prítomných 126 poslancov, za 28, proti 74, zdržalo sa 22 poslancov, nehlasovali 2. Konštatujem, že bod 122 sme neschválili.
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 134 poslancov, za 89, proti 40, zdržali sa 4 a nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Bugár, Béla, podpredseda NR SR (2018-05-29):
Vyhlasujem rozpravu o tomto bode programu za skončenú. Pán navrhovateľ, chcete sa vyjadriť k rozprave? (Reakcia navrhovateľa.) Pán poslanec Kotleba, nech sa páči, máte slovo.
Blanár, Juraj, podpredseda NR SR (2021-10-22):
Uzatváram všeobecnú rozpravu. A chcem sa spýtať, či ešte niečo by ste dodali ako navrhovatelia a spravodajca k tomuto bodu. Ak nie, prerušujem rokovanie o tomto bode. Vážené pani poslankyne, páni poslanci, pán poslanec Valášek, poprosím vám, keby ste ešte ostali. V záujme toho, aby som zefektívnil čo najviac, ako môžem, rokovanie a prerokovanie bodov programu, navrhujem procedurálny návrh, s ktorým ale, samozrejme, musíte vy súhlasiť, a ten by znel, že o tom, ako máme spravodajcu z príslušného výboru, ktorý by mohol byť alternatívou pri návrhoch bodov, ktoré boli prepadnuté pánovi poslancovi Valášekovi, týka sa to bodov 62, 63 a 64. Dávam procedurálny návrh, aby sme tieto body, keďže pán prekladateľ je k dispozícii, prerokovali teraz napriek tomu, že prepadli. Je všeobecný súhlas? (Súhlasná reakcia pléna.) Ďakujem veľmi pekne. Takže, pán poslanec, budeme teda pokračovať bodom 62, ktorým je váš návrh na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov. Je to parlamentná tlač 726. Rozhodnutie o pridelení výborom je pod číslom 756. Pán poslanec Valášek, nech sa páči, môžete návrh uviesť. (Rokovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov , tlač 726.)
Mora, Ján, poslanec NR SR (2018-11-27):
Pán Dostál, mám taký pocit, že už ste evidentne veľmi unavený dnes, keďže ste sa už ako expert na všetko vyjadrili úplne k všetkému, čo sa tu odohrávalo na pôde Národnej rady. Každopádne my sme vo svojich príspevkoch ako jednotliví poslanci rozoberali body tohto Dankovho uznesenia. Vy ste nepovedali absolútne nič. Zasa len znôška nezmyslov na našu stranu. Poslanec Dostál, kto tu kedy koho vyzýval na vraždenie? Vážne ste už tak mimo, že trpíte preludmi a v hlave počujete cudzie hlasy, ktoré vám toto našepkávajú a hovoria? Veď nič také sa tu nedeje. Nám ide len o to, aby si ľudia boli rovní, a nieže bude niekto nadradený, ako to presadzuje poslanec Danko. Ďakujem.
P. Hrušovský, predseda NR SR: (2004-06-29):
správe o čerpaní verejných zdrojov na zabezpečenie osláv vstupu Slovenskej republiky do Európskej únie a NATO . Nech sa páči, pán poslanec Zs. Komlósy, poslanec: Vážený pán predseda, prosím, dajte hlasovať vzhľadom na to, že v rozprave vystúpil len jeden poslanec, ale nepodal žiaden procedurálny návrh alebo zmenu návrhu uznesenia, dajte, prosím, o tom, že Národná rada Slovenskej republiky berie na vedomie správu o čerpaní verejných zdrojov na zabezpečenie osláv vstupu do Európskej únie a NATO.
Grendel, Gábor, podpredseda NR SR (2023-06-27):
S faktickou poznámkou pán poslanec Šefčík.
Senko, Ján, poslanec NR SR (2015-07-01):
Pán predseda, teraz dajte hlasovať o bodoch zo spoločnej správy 1 až 13 s odporúčaním gestorského výboru schváliť ich.
Paška, Jaroslav, poslanec NR SR (2018-11-29):
Vážený pán predseda, vážený pán poslanec, v mnohom s vami súhlasím, len chýba vám to podstatné, čo sa týka tohto opatrenia, ktoré pripravila vláda, a síce asymetria, asymetria v profesiách, v štruktúre zamestnanosti. Naši ľudia, ktorí pracujú v zahraničí, tak sú prevažne buď v Rakúsku zdravotné sestry, alebo opatrovateľky, v Nemecku lekári, prípadne vo Veľkej Británii takisto pomocné profesie. A automobilky potrebujú technicky vzdelaných ľudí. A problém, a to vám zrejme povie pán minister, je v tom, že technicky vzdelaných ľudí nemáme pripravených na Slovensku v takej kapacite, ktorú dneska tá situácia v automobilovom priemysle vyžaduje. Takže dočasné opatrenie. Reakcia na to, aby tie kapacity, ktoré sú vybudované v Slovenskej republike, aby mohli fungovať a produkovať, a, samozrejme, myslím, že by na to malo nadväzovať, povedal by som, ďalšie opatrenie, ktoré by malo podporiť technické vzdelávanie našich mladých študentov absolventov. Takže ak hovoríme, že odmietame globálny pakt, tak to je záväzok, ktorý by sa týkal 10, 15, 20, 100 rokov. A technické opatrenie, ktoré robí vláda teraz kvôli tomu, aby operatívne zabezpečila profesie potrebné na to, aby sa mohli rozbehnúť kapacity, ktoré sú dobudované, je dočasné opatrenie. Akonáhle bude mať Slovenská republika viacej absolventov takých profesií, ktoré potrebujú tieto automobilky, tak postupne budú odchádzať Srbi, Chorváti, Ukrajinci. Takže naozaj treba to hodnotiť troška v tom, v tej charakteristike, ako je to aj myslené a ako to bude zrejme aj vykonávané a realizované, že dnes potrebujeme veľmi súrne riešiť nedostatok pracovných síl v určitom zložení profesií a tam, ak príde niekto zvonka na to krátke obdobie dočasné – rok, dva, tri, päť rokov – podľa toho, samozrejme, ako sa uplatní, tak bude mať otvorený priestor a počas toho obdobia zase Slovenská republika sa musí... (Prerušenie vystúpenia časomerom.)
Bugár, Béla, podpredseda NR SR (2019-06-20):
Vyhlasujem rozpravu o tomto bode programu za skončenú. Pán minister, chcete zaujať stanovisko k rozprave? Nech sa páči.
Zmajkovičová, Renáta, podpredsedníčka NR SR (2012-10-16):
Pán poslanec Hlina s reakciou. Nech sa páči.
Zelník, Štefan, poslanec NR SR (2019-11-28):
Ďakujem pekne za slovo. Áno, ja som bol, keď si to hovorila o tom, akurát som prichádzal do miestnosti, ale ďakujem pekne za zopakovanie ešte raz, ale potom teda naozaj niečo nie je v poriadku, keď na jednej strane hovoríš, že zákon na to je a takéto články sa neustále publikujú a je, je ich viac a viac a dokonca zaznievajú aj z tých LGBTI pochodov, právo na to, že teda aj práve táto skupina sú predsa ľudia. A keď sa jedná o LGBTI a to, že prečo by aj oni nemali mať právo a mali by byť zo spoločnosti vyčleňovaní, viete? A potom je asi problém, čo je to nejaký článok odborný, čo je to proste iba ako informácia a čo je to propagovanie. A zrejme asi teda ten zákon, ktorý doteraz alebo teraz je v platnosti, zrejme kríva na obidve nohy, pretože takýto článok by potom nikdy nemohol v žiadnej, žiadnych novinách vyjsť, keby bol, keby ho bolo možné postihnúť. A viete, ono sa to tak zdá ako také nenápadné, že veď my to nepropagujeme, my iba o tom hovoríme, že aj takíto ľudia sú a tiež majú právo na život a nakoniec veď až také veľmi zlé nerobia. A toto je to, poviem to, zľahčovanie, ktoré práve rieši predkladateľ, lebo ak to nezastavíme v tom začiatku, a ja teda stále hovorím o tom, že chápem túto iniciatívu ako niečo, čo má robiť prevenciu. Lebo keď sa už ten skutok stane, no to už je neskoro. To už je naozaj trestný čin a potom už plačeme nad rozliatym mliekom. Ďakujem.
Figeľ, Ján, podpredseda NR SR (2015-11-25):
Nech sa páči, Jozef Mihál.
Pellegrini, Peter, predseda NR SR (2015-05-13):
Ďakujem pekne. Nie sú faktické poznámky na vaše vystúpenie. Takže ako ďalší vystúpi v rozprave pán poslanec Érsek, po ňom sa pripraví pán poslanec Kadúc. To sú, pripomínam, písomne prihlásení do rozpravy. Potom umožním prihlásiť sa do rozpravy ústne. Nech sa páči, pán poslanec.
Kremský, Peter, poslanec NR SR (2022-10-19):
Pán predseda, ďalej dajte, prosím, hlasovať o pozmeňujúcom návrhu mojom a poslanca Györgya Gyimesiho, ktorý upravuje prechodné ustanovenie v súvislosti s vojnou na Ukrajine.
Danko, Andrej, podpredseda NR SR (2024-02-13):
Poprosím o kontrolu technikov. Ďakujem. (Krátka pauza. Predsedajúci prijal hovor na internej linke.) Systém umožňuje po dodiskutovaní a prejdení faktických poznámok tú úpravu. Takže ďakujem za upozornenie. S faktickou poznámkou pán poslanec Hajko.
Mičovský, Ján, poslanec NR SR (2013-04-30):
Ďakujem za slovo, vážená pani podpredsedníčka. Pani poslankyňa Košútová, som si vedomý toho, poznám 90-ku a jej odstavec 1. Práve preto som zdôraznil, že výhrady pána prezidenta chcem komparatívne porovnať práve s inými odsekmi, ktoré považujem za dôležitejšie. Možno to neni právne čisté, ale naozaj som sa rozhodol toto porovnanie urobiť, lebo si myslím, že sú veci vážne a vážnejšie. Výhrady pána prezidenta boli vážne a to, čo som rozprával, bolo vážnejšie. Takže, dobre, rešpektujem, ale myslím si, že spôsob, akým chcem zaujať stanovisko k výhradám pána prezidenta, je možné si zvoliť aj tak, že budem porovnávať veci, ktoré boli vyslovené s tými, ktoré možno neboli priamo namietané. Takže asi tak. Ďakujem pekne.
Pellegrini, Peter, predseda NR SR (2015-05-13):
Prezentujme sa a hlasujme o bode 9 spoločnej správy. (Hlasovanie.) Prítomných 139 poslancov, za hlasovalo 78, proti bolo 57, zdržali sa 4. Bod sme schválili.
Kotleba, Marek, poslanec NR SR (2021-06-16):
Ďakujem za slovo. Pán poslanec Šeliga, dobre, že ste to povedali, pretože stále sa tu točíme v jednom kruhu, a naozaj dôležité je to povedať, že o tom nerozhoduje nejaký minister vnútra, či niekoho obvinia, teda obvinia, áno, ale či niekoho teda odsúdia, či je vinný, alebo nevinný, to si treba povedať jasne. Ja nemám dôvod zastávať sa ani súčasného ministra, ani minulého, pretože, ako vieme, tie zatýkania na politickú objednávku fungovali aj v minulom volebnom období a sami sme sa aj my presvedčili na tom, že naozaj sa to tak dialo, pretože išli tam rozkazy priamo z ministerstva na to, aby niektorých, či už mňa, môjho brata alebo niektorých ďalších členov, zatkli, aj keď potom ich ani neobvinili a nijaký súdny proces nebol. Takže treba si aj ďalšiu vec uvedomiť, že niektorí poslanci, ktorí sa tu vyjadrujú na osobu ministra vnútra, tak neviem, či trpia schizofréniou, pretože, ako vieme, všetky tie zákazky, ktoré údajne pán minister mal posunúť svojim nejakým rodinným príslušníkom, boli nie za tejto vlády, ale za vlády minulej. Čiže potom, vážení kolegovia zo súčasnej opozície, vy ste nevedeli, akých ľudí máte vo vlastných radoch, keď ste to dopustili? Ďakujem pekne.
Hrnčiar, Andrej, podpredseda NR SR (2017-06-14):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy ústne. Nahlásil sa pán poslanec Dostál, ale, samozrejme, predkladateľ má právo vystúpiť kedykoľvek. Takže, nech sa páči, pán poslanec Fecko.
Laššáková, Jana, podpredsedníčka NR SR (2013-06-05):
Na vystúpenie pána poslanca nie sú faktické poznámky. Nech sa páči, posledným prihláseným písomne do rozpravy je pán poslanec Kadúc, odovzdávam vám slovo.
P. Hrušovský, podpredseda NR SR: (2002-04-09):
L. Pittner, poslanec: Vážený pán predsedajúci, vážená Národná rada, dovoľte mi, aby som v súlade s § 73 ods. 1 zákona Národnej rady Slovenskej republiky o rokovacom poriadku v znení neskorších predpisov vystúpil na rokovaní Národnej rady v prvom čítaní o návrhu skupiny poslancov Národnej rady na vydanie zákona o zabezpečení zvrchovanosti Slovenskej republiky a o zmene a doplnení ďalších zákonov, tlač 1399. Konštatujem, že predmetný návrh spĺňa po formálno-právnej stránke všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku v znení neskorších predpisov ako i náležitostí určené v legislatívnych pravidlách. Vzhľadom na oprávnenia, ktoré pre mňa ako pre spravodajcu výboru vyplývajú z § 73 zákona Národnej rady Slovenskej republiky o rokovacom poriadku v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky v znení neskorších predpisov na tom, že po rozprave odporučí predmetný návrh zákona prerokovať v druhom čítaní. V zmysle § 74 ods. 1 zákona Národnej rady Slovenskej republiky o rokovacom poriadku v znení neskorších predpisov a v súlade s rozhodnutím predsedu Národnej rady Slovenskej republiky č. 1555 z 25. februára 2002 odporúčam prideliť návrh skupiny poslancov Národnej rady na vydanie zákona o zabezpečení zvrchovanosti Slovenskej republiky a o zmene a doplnení ďalších zákonov, tlač 1399, na prerokovanie ústavnoprávnemu výboru, Výboru Národnej rady Slovenskej republiky pre financie, rozpočet a menu, Výboru NR SR pre verejnú správu, výboru pre obranu a bezpečnosť, Zahraničnému výboru Národnej rady Slovenskej republiky a Výboru NR SR pre ľudské práva a národnosti. V súlade s návrhom predsedu Národnej rady Slovenskej republiky navrhujem, aby úlohy gestorského výboru plnil Ústavnoprávny výbor Národnej rady Slovenskej republiky a odporúčam, aby výbory, ktorým bol návrh zákona pridelený, prerokovali ho v lehote do 13.mája tohto roku a gestorský výbor, ktorým je ústavnoprávny výbor, prerokoval ho v lehote do 14. mája tohto roku. Pán predsedajúci, prosím, aby ste otvorili rozpravu.
Muňko, Dušan, poslanec NR SR (2021-05-05):
Vážený poslanec ..., nechcem k tomuto zákonu vystupovať, len vás prosím, neotvárajte Pandorinu skrinku. Absolvoval som v období 2002 – 2006, kde v roku 2004 prišla zmena dôchodkového systému štyristošesťdesiat jednička a tridsiatka. Absolvoval som asi tridsať rokovaní so sudkyňou Najvyššieho súdu pani Hanzelovou v Bruseli. My máme výsluhové dôchodky, ktoré vyplácame a ktoré by sme nemali vyplácať tak, ako ich vyplácame, ale mali by sme ich vyplácať začať vtedy, keď dovŕši príslušník, či je to vojak, keď dovŕši dôchodkový vek. Tie žaloby, ktoré sme, ktoré stálo Sociálnu poisťovňu asi 70 miliónov, ktoré boli podané, od obdobia pred rokom 2004 som musel potom vyplácať, pretože Najvyšší súd rozhodol na základe toho, čo sme nakoniec uhrali v Bruseli, a Brusel tlačí na nás, aby sme zrušili výsluhové dôchodky a výsluhové dôchodky vyplácali až po dovŕšení dôchodkového veku. Ale máte možnosť znova to otvoriť, nakoniec pomáhal mi vtedy minister zahraničných vecí Kukan, pomáhali mi ľudia, ktorí boli v Bruseli, pretože Brusel nám chcel dať nótu, aby sme proste riešili dôchodky. Nechcem hovoriť, čo bolo na ministerstve vnútra, tie rokovania, ktoré boli, ktoré boli na ministerstve národnej obrany a proste ten celý cirkus, ktorý vtedy nastal. Neviem si ani predstaviť, pretože tie dôchodky sú nie to, čo vy tu hovoríte, výsluhové, tie boli už postihnuté v roku 2004, ktorý keď sa zmenil, hŕba, dve generácie ľudí tam bolo postihnutých. Druhá vec, koľko ľudí žije z tých, to sú mladí ľudia, ktorí slúžili ďalej, to je či v SIS-ke, či v polícii, veď od osemdesiateho deviateho je 30 rokov... (Prerušenie vystúpenia časomerom.)
Číž, Miroslav, podpredseda NR SR (2015-12-03):
Pán poslanec Huba.
D. Lipšic, podpredseda vlády a minister spravodlivosti SR: (2003-02-27):
Obsahom predloženého návrhu zákona sú ustanovenia týkajúce sa zrušenia ministerstva pre správu a privatizáciu národného majetku, prechod jeho kompetencií na ministerstvo hospodárstva, ako aj prechod ostatných práv a povinností, najmä z pracovnoprávnych vzťahov, na toto ministerstvo. Ďalej sa navrhujú presuny niektorých kompetencií medzi jednotlivými ústrednými orgánmi štátnej správy. Otázky právneho nástupníctva, ako aj prechodu práv a povinností z pracovnoprávnych vzťahov a iných právnych vzťahov a otázky prechodu správy majetku štátu sú riešené v intertemporálnych ustanoveniach návrhu zákona. Návrh obsahuje úpravy legislatívnotechnického charakteru, ktorých potreba bola vyvolaná zmenami uskutočnenými najmä prijatím zákona o štátnej službe. Čl. II v návrhu zákona navrhuje doplniť § 163 zákona o štátnej službe, ktorý upravuje systemizáciu a limity počtov štátnozamestnaneckých miest na rok 2003. V roku 2002 totiž nebolo možné predložiť spolu s návrhom štátneho rozpočtu aj systemizáciu v štátnej službe vzhľadom na to, že predseda Úradu pre štátnu službu bol vymenovaný a samostatný úrad bol zriadený fakticky až v marci minulého roku. Predmetný vlády návrh bol prerokovaný v desiatich výboroch Národnej rady v zmysle uznesenia Národnej rady č. 114 zo 14. januára 2003. V rámci prerokovania návrhu vo výboroch Národnej rady bolo uplatnených niekoľko pripomienok tak legislatívnotechnickej podoby, ako aj pripomienok vecného charakteru, ktoré zasahujú do navrhovanej úpravy a menia ju v rozpore s tým, čo bolo schválené vládou Slovenskej republiky najmä v zmysle deľby kompetencií medzi ministerstvom životného prostredia a ministerstvom výstavby a regionálneho rozvoja. Vážené panie poslankyne, vážení páni poslanci, dovoľujem si vás požiadať o podporu tohto vládneho návrhu zákona v druhom čítaní. Ďakujem.
Viskupič, Jozef, poslanec NR SR (2011-10-21):
Ďakujem, pán predsedajúci. Vážený pán predseda, chcem vás informovať, že v rozprave vystúpili štyria páni poslanci, pozmeňovacie návrhy predložil pán poslanec Přidal, pani poslankyňa Pfundtner. Spoločná správa výborov neobsahuje žiadne pozmeňujúce a doplňujúce návrhy, môžeme teda pristúpiť k hlasovaniu o predložených návrhoch, ktoré odzneli v rozprave. Ako prvé by som dal hlasovať o návrhu pána poslanca Přidala, ktorý hovoril o vypustení bodu 9 k návrhu. Jedná sa o plat generálnej riaditeľky RTVS.
Baránik, Alojz, poslanec NR SR (2018-12-05):
Ďakujem pekne za slovo. Vážený pán podpredseda, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Predmetný návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval uvedený návrh ústavného zákona v druhom čítaní do 28. januára 2019. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhovaným gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výboru vrátane určenia gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. Pán podpredseda, prosím, otvorte všeobecnú rozpravu.
Cigániková, Jana, poslankyňa NR SR (2020-03-24):
Ďakujem pekne. Pán poslanec Kuffa, čo ste predviedli, je nebezpečný náboženský fanatizmus a nič iné. Vy hovoríte, že nikto nezomrie na koronu? Veď vo svete zomrelo doteraz 16 365 mŕtvych, to všetci boli čo? Alebo keď možno boli len neveriaci, to je v poriadku, keď tí umierajú? 267 840 ľudí bolo potvrdených prípadov. Potvrdený prípad nie sú, nie; korona nie je nebezpečná len pre tých, ktorí zomreli, ale aj pre tých, ktorí ju prekonajú, pretože korona spôsobuje tzv. fibrózu pľúc. Vám sa neokysličuje krv, keď to máte. Tam, tam prichádza k fatálnym dôsledkom, človek nie je okysličený, má vážne problémy doživotne. Šesťsto ľudí denne, vyše 600 ľudí v Taliansku zomrie. Ako to, že, že nikto nezomrie? A čo sa týka kostolov, veď to je ideálne miesto na množenie koronavírusu. Veď si zoberte sväteničky, spoločné modlitebné knižky v kostoloch, ružence, znak pokoja podaním rúk, spoveď, hostia, veľa ľudí na jednom mieste, toto všetko len podporuje množenie toho vírusu. Ja by som vás chcela veľmi pekne poprosiť, aby sme akože naozaj boli vecní, našu krajinu nezachráni Pán Boh. Keby ju chcel zachraňovať, tak by tú koronu nemáme. Našu krajinu si aj našich ľudí si musíme chrániť sami a začnime podporou tohto zákona. Ďakujem.
Baránik, Alojz, poslanec NR SR (2021-10-19):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Janckulík, Igor, poslanec NR SR (2024-05-14):
Ďakujem za slovo. Pán poslanec Pročko, viete, aká práca poslanca je? Práca poslanca je aj riešiť problémy ľudí. To znamená, že keď sa na mňa niekto obráti, tak by som mal nejako riešiť ten problém. Nie schovávať sa po chodbách a vyhýbať sa poslancom. To znamená, že keď aj minule sa obrátil na mňa jeden poľnohospodár, zašiel som za pánom ministrom, do hodiny mi dal odpoveď. Pánovi ministrovi som poďakoval a podľa mňa to tak má byť. Lebo ľudia od nás očakávajú, že keď sme aj v opozícii, že budeme riešiť problémy ľudí. To znamená, že sa nebudeme vyhýbať koaličným poslancom a schovávať sa alebo nadávať na nich. Veď sa idem normálne slušne spýtať, keď mi pomôžu, poďakujem. Ale ja neriešim problémy pre seba, že si svoje veci riešim. Riešim problémy pre ľudí. A to by ste mohli začať aj vy. Ďakujem.
Gašpar, Tibor, poslanec NR SR (2024-02-08):
Budeme hlasovať o bode 303 druhého pozmeňujúceho návrhu poslanca Galka.
Hrnčiar, Andrej, podpredseda NR SR (2019-03-27):
Prerušujem rokovanie o tomto bode programu. Nasledujúcim bodom je prvé čítanie o návrhu poslancov Národnej rady Slovenskej republiky Ondreja Dostála, Milana Laurenčíka, Zuzany Zimenovej, Vladimíra Slobodu a Petra Osuského na vydanie zákona, ktorým sa mení zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov . Návrh zákona má tlač 1392, návrh na jeho pridelenie na prerokovanie výborom je v rozhodnutí č. 1466. Dávam slovo poslancovi Ondrejovi Dostálovi, aby návrh zákona uviedol.
Viskupič, Jozef, poslanec NR SR (2014-01-28):
Ďakujem, pán predseda, chcel by som zaradiť nový bod, že dávam návrh na zaradenie bodu programu. Návrh znie návrh na odvolanie predsedu Národnej rady Pavla Pašku. Zdôvodnenie: Pán Paška, ľudia majú právo vedieť, v akom stave poslanci rozhodujú o ich osudoch. Ľudia majú právo vedieť, či poslanci chodia do práce a čo v nej robia. Pán predseda, spáchali ste bezprecedentný útok na slobodu tlače, a preto viac nemôžete byť predsedom parlamentu našej demokratickej krajiny. Verím, že budete mať toľko odvahy, že tento bod prejde, páni kolegovia. V prípade, že nie, začnem zbierať podpisy na zvolanie mimoriadnej schôdze, ktorá bude smerovať k odvolaniu predsedu parlamentu Slovenskej republiky. Ďakujem.
Pčolinský, Peter, podpredseda NR SR (2023-05-10):
Ďakujem. Dve faktické poznámky. Pán poslanec Taraba.
Burian, Jozef, poslanec NR SR (2017-10-19):
Teraz dajte hlasovať o piatom pozmeňujúcom návrhu pani poslankyni Ďuriš Nicholsonovej.
Číž, Miroslav, podpredseda NR SR (2015-02-04):
Ďakujem pekne, pán spravodajca. Otváram všeobecnú rozpravu. Do rozpravy som dostal jednu písomnú prihlášku. Písomne sa prihlásil pán poslanec Hlina. Má slovo.
Bagačka, Michal, poslanec NR SR (2013-03-19):
Ďakujem, dajte teraz, prosím, hlasovať o bodoch 1, 4, 5, 6 z pozmeňujúceho návrhu pani poslankyne Mezenskej.
Zmajkovičová, Renáta, podpredsedníčka NR SR (2012-08-06):
S faktickými poznámkami na vystúpenie pána poslanca šesť poslancov. Uzatváram možnosť prihlásiť sa s faktickou poznámkou. Pán poslanec Jarjabek.
Jakab, Elemér, poslanec NR SR (2017-12-07):
Nemám doplňujúcu otázku, nakoľko som veľmi spokojný s odpoveďou, čo mi dal pán minister. Ďakujem pekne, pán minister.
Danko, Andrej, podpredseda NR SR (2024-02-16):
Poslankyňa Kalmárová.
Mesterová, Zuzana, poslankyňa NR SR (2023-11-14):
Ďakujem pekne za slovo. Pán minister, ja som rada, že KDH si vie evidentne vybrať slušnú spoločnosť, keď ostali v opozícii namiesto vlády s vami, pretože by sa inak museli podieľať na arogancii moci, ktorú ste aj vy svojím prejavom predviedol. Aroganciou však neschopnosť nezakryjete a my na vašu neschopnosť budeme ďalej sústavne odborne poukazovať. Ďakujem. (Potlesk.)
Jurinová, Erika, podpredsedníčka NR SR (2012-08-02):
Páni poslanci, pokračujeme pokračovaním 4. schôdze Národnej rady návrhom na odvolanie a voľbu členov Rady Slovenského pozemkového fondu. Prosím ministra pôdohospodárstva a rozvoja vidieka Slovenskej republiky Ľubomíra Jahnátka, aby návrh vlády odôvodnil.
Laššáková, Jana, podpredsedníčka NR SR (2014-11-08):
Procedurálny návrh, pani poslankyňa.
Šeliga, Juraj, podpredseda NR SR (2020-10-20):
... mali by ste reagovať na pani navrhovateľku...
Žitňanská, Lucia, poslankyňa NR SR (2014-04-02):
Ďakujem veľmi pekne. Pani predsedajúca, vážené kolegyne, kolegovia, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie a spĺňa po formálno-právnej stránke náležitosti uvedené v § 67 a § 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 918 z 3. marca 2014 navrhol, aby návrh zákona prerokoval ústavnoprávny výbor a výbor pre hospodárske záležitosti . Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Cieľom návrhu zákona je zavedenie novej koncepcie podnikania, a to pre spoločnosti s ručením obmedzeným. Ako spravodajkyňa určená navrhnutým gestorským výborom odporúčam , aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch, v zmysle uvedeného rozhodnutia predsedu Národnej rady č. 918. Pani predsedajúca, poprosím, otvorte všeobecnú rozpravu, do ktorej si ja dovolím hlásiť ako prvá.
Mikloško, Jozef, poslanec NR SR (2014-06-06):
Ďakujem, ja by som si dovolil tri kritické poznámky, asociácie k tomuto vystúpeniu. Ja si myslím, že treba propagovať a treba mať deti. Samozrejme, sú s nimi problémy, nie malé, ale keď človek ostarne tak vlastne mu tých radostí na svete neostane veľa a deti môžu byť jedným z nich, to je troška svätá poznámka, ale bohužiaľ, pravdivá, alebo našťastie pravdivá. Druhá poznámka je, nedávno som sa stretol s človekom, veľmi blízkym, ktorý bol na dvoch stretávkach za dva večery. Jeden bol v Prahe a druhý bol, druhá stretávka bola tu v Bratislave. A postrehy z jeho, boli to maturitné stretávky, že v Prahe tie decká 30-40 ročné, skromné, rodinne zamerané, rozprávali väčšinou o týchto témach a temer všetci mali 2 až 3 deti. Čiže tá trhová ekonomika, ktorú ešte pán Klaus voľakedy hlásal a ktorá sa premenila na „trhni, co můžeš“, ako keby tam končila, prestávala a začalo sa to orientovať na normálny život a teda aj na rodinu a deti. Na druhý deň bol tento človek na podobnej, na tej istej stretávke maturitnej, tu v Bratislave. Tam bol prekvapený, že jeho kamaráti – biznis, ekonomika – väčšinou nemali žiadne alebo jedno dieťa, možno dve. Bol som prekvapený, lebo u Slovákov to bolo vždy opačne. Tu tá ekonomika „trhni, čo môžeš“, trhová, vlastne teraz kvitne a tie prívlastky, ktoré tam Klaus nechcel mať – sociálny, ekologický – nechceme ich tam ani my mať. No a ešte posledné: v Nemecku ľudia vymierali a v 70. – 80. rokoch začali vychovávať sexuálnu výchovu, edukatívne a tak šteklivé, dráždivé filmy, ľudia na to stáli v rade, aby mali viac detí a tak ďalej a výsledok bol opačný. Že tieto filmy prerástli... (Prerušenie vystúpenia časomerom.)
Kažimír, Peter, minister financií SR (2016-11-23):
Ďakujem veľmi pekne za slovo. Cieľom novely tohto zákona je transponovať novelu smernice Rady o administratívnej spolupráci v oblasti daní. S účinnosťou od 1. marca budúceho roku návrh zákona ukladá povinnosť nadnárodným skupinám podnikov s ročným konsolidovaným obratom presahujúcim 750 mil. eur predkladať správu obsahujúcu vybrané ekonomické ukazovatele. Správa bude obsahovať súhrnné informácie o výnosoch, zisku alebo strate pred zdanením, zaplatení, zaplatenej, informáciu o zaplatenej dani z príjmov, splatnej dane z príjmov zapísanou v základnom imaní, nerozdelenom zisku, informácie o počte zamestnancov, informácie o hmotnom majetku inom než peňažné prostriedky a peňažné ekvivalenty, a to za každý štát daňovej rezidencie, v ktorom skupina nadnárodných podnikov pôsobí. Ďalej sa bude predkladať zoznam jednotlivých členov nadnárodnej skupiny podnikov a charaktery ich hlavnej ekonomickej činnosti. Tieto informácie sa budú podávať elektronicky na formulároch uvedených v prílohe návrhu tohto zákona. Finančné riaditeľstvo bude automaticky vymieňať obsah týchto správ s inými členskými štátmi a zmluvnými štátmi. Informácie nebudú zverejňované a budú slúžiť Finančnému riaditeľstvu na rizikovú analýzu daňovníka. Ďakujem.
Blahová, Natália, poslankyňa NR SR (2011-09-13):
Ďakujem pekne. Pán Muňko, ako riaditeľ Sociálnej poisťovne ste sa 7. 6. 2009 vyjadrili ohľadom druhého piliera, že začať treba vtedy, keď to ekonomika umožní. Budem vás citovať, začať treba s reformami v tom zmysle: „Bez spustenia druhého dôchodkového piliera by Sociálna poisťovňa, ktorá vypláca penzie terajším dôchodcom, podľa jej šéfa mala dostatok finančných zdrojov do roku 2025 – 2030. Medzičasom by politici mali presadiť také reformy v riadení verejnej správy či verejnom obstarávaní, aby štát dokázal ušetriť výrazne viac peňazí než v súčasnosti.“ Dodal. Vo svojom postoji ste konzistentný, vidím, že aj o pár rokov ďalej. Viazali ste spustenie druhého piliera na kondíciu verejných financií, pričom súbežne vaša vláda nedokázala hospodáriť bez prehlbovania štátneho dlhu. Pričom je nám všetkým jasné, že bez radikálneho zásahu budú v roku 2040 v Sociálnej poisťovni na výplatu dôchodkov chýbať takmer 2 mld. eur. Demonštruje to absolútnu absenciu vašej politickej a možno aj ľudskej zodpovednosti. Ďakujem.
Pellegrini, Peter, predseda NR SR (2014-12-11):
Ďakujem veľmi pekne. Otváram rozpravu. Konštatujem, že som dostal písomnú prihlášku do rozpravy, ale pán poslanec Beblavý nie je prítomný v sále, preto dávam možnosť prihlásiť sa do rozpravy ústne. Končím možnosť prihlásiť sa do rozpravy a vyhlasujem rozpravu za skončenú a prerušujem zároveň rokovanie o tomto bode programu. Teraz poprosím pána ministra financií, aby uviedol materiál zdôvodnenie výšky dlhu a návrh opatrení na jeho zníženie , parlamentná tlač 1315. Pán minister, nech sa páči, máte slovo.
Herák, Ján, poslanec NR SR (2021-05-07):
Ďakujem pekne, pán podpredsedajúci. Ďakujem aj poslankyni Monike Kozelovej za veľmi distingvovaný a naozaj odborný prejav vo vzťahu teda samotného úradu. Ale Monika sa zmienila o takých dvoch veľmi dôležitých kľúčových veciach, na ktoré by som teda veľmi rád zareagoval. Samozrejme, absolútne súhlasím s navýšením zamestnancov v rámci vášho úradu, pretože ten váš úrad naozaj má svoje opodstatnenie, skutočne si vyžaduje väčšiu pozornosť, a to už len z toho dôvodu, že zdravotne znevýhodnené osoby na Slovensku sú stále vnímané ako keby na okraji spoločnosti, čo ma teda naozaj veľmi, veľmi roky rokúce mrzí, pretože ja nechcem absolútne degradovať, ale, ale časť skutočne ľudí stále nemá potrebu vnímať túto, túto tak závažnú skupinu ľudí po tej zdravotnej stránke ako za súčasť spoločnosti. Čiže absolútne súhlasím s navýšením zamestnancov. Tiež si sa zmienila o úradoch práce, ktorých máme na Slovensku 46. Nechcem všetkých hádzať do jedného vreca, ale vravela si, Monika, aj to, že mnoho tých zamestnancov ako keby ignorovala, ignorovala tú prácu alebo ignorovala tie potreby tých jednotlivých prípadov. Ono to je naozaj veľmi individuálne k prípadu na prípad alebo teda k prípadu k prípadu. Je pravdou, že aj ja som sa stretol za tie roky s mnohými ľuďmi, ktorí to tak ignorovali a vehementne a tvárili sa, že sa jednoducho tieto veci nedejú na Slovensku, čo ma tiež veľmi mrzí, ale možno by som odporučil, aby zo strany ÚPSVaR-ov bola viac zvýšená tá kontrola, ktorá by skutočne reflektovala na jednotlivé potreby práve týchto zdravotne znevýhodnených osôb. A posledná vec, tie DSS-ky. Vravela si, Monika, že je tam nedostatočný počet zamestnancov alebo skôr nekvalifikovaných. Opäť sa len vraciam a tiež by som len apeloval na tú väčšiu kontrolu, pretože ja nechcem, aby to tu bolo teraz také dirigované, ale ten kontrolný mechanizmus v istých veciach jednoducho má svoje opodstatnenie... (Prerušenie vystúpenia časomerom.)
Kondrót, Maroš, poslanec NR SR (2012-07-31):
O bode 53 s odporúčaním neschváliť hlasovať nebudeme, nakoľko bol schválený bod 54 spoločnej správy. Teraz pristúpime k hlasovaniu o návrhoch z rozpravy. Dajte, prosím, hlasovať o návrhu poslanca Beblavého, ktorý požiadal hlasovať o každom bode osobitne, číže dajte hlasovať o bode č. 1.
Holeva, Viliam, poslanec NR SR (2015-09-23):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady Slovenskej republiky pre hospodárske záležitosti; ďalej aby za gestorský výbor určila hlasovaním výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 9. novembra a v gestorskom výbore do 10. novembra 2015.